Prienų ,,Ąžuolo” progimnazijos mokinių, kurie mokosi pagal Bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašo

 1 priedas

**PRIENŲ „ĄŽUOLO“ PROGIMNAZIJOS**

**MOKINIŲ, KURIE MOKOSI PAGAL BENDROJO UGDYMO PROGRAMAS, MOKYMOSI PASIEKIMŲ VERTINIMO IR VERTINIMO REZULTATŲ PANAUDOJIMO LIETUVIŲ KALBOS PAMOKOSE TVARKOS APRAŠAS**

I. VERTINIMO TIKSLAS

1. Fiksuoti ir analizuoti pasiekimų rezultatus.

2. Skatinti mokinio motyvaciją, asmenybės brandą.

3. Stebėti mokinio pažangą ir pagal tai koreguoti mokymo metodus.

4. Informuoti mokinių tėvus apie pasiekimus.

II. MOKINIŲ ŽINIŲ, ĮGŪDŽIŲ, KOMPETENCIJŲ VERTINIMO TIPAI IR FORMOS, TAIKOMOS UGDYMO PROCESE

5. Formuojamasis vertinimas nesiejamas su pažymio parašymu, šio vertinimo

paskirtis padėti mokiniams mokytis, tapti sąmoningais ir savarankiškais besimokančiaisiais.

Formuojamasis vertinimas yra nuolatinis informacijos apie mokinių supratimą, gebėjimus, nuostatas rinkimas ir analizavimas, tos informacijos panaudojimas planuojant, koreguojant numatytas mokymosi veiklas, grįžtamosios informacijos mokiniams mokymosi proceso metu teikimas, mokinių įsivertinimo ir vienas kito vertinimo gebėjimų ugdymas.

6. Diagnostinis vertinimas - vertinimas, kuriuo naudojamasi siekiant išsiaiškinti

mokinio pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, suteikti pagalbą įveikiant sunkumus; 6 klasėse ir 8 klasėse – standartizuoti testai balandžio-gegužės mėn.

7. Apibendrinamasis vertinimas atliekamas pasibaigus trimestrui arba baigus

skyrių, programą.

8. Kriterinis vertinimas taikomas kūrybiniams darbams (referatui,

inscenizacijai, grupiniam darbui ir pan.). Moksleiviai dalyvauja kuriant kriterijus; kriterijai aptariami prieš atliekant darbą.

9. Vertinimo dažnumas. Formuojamuoju vertinimu vertinama kiekvieną

pamoką. Pažymiu vertinama baigus temą, skyrių, už rašto darbus, už atsakinėjimą žodžiu. Savarankiški, kontroliniai ir kūrybiniai darbai vertinami pažymiais nuo 1 iki 10.

10. 5-8 klasėse kiekvienas mokinys gauna vidutiniškai 10 pažymių per trimestrą. 2-3

pažymius - už kontrolinius darbus (teksto suvokimo, kalbos normų laikymosi užduotys); 2-3 pažymius - už kalbėjimo užduotis; 1-2 - už kūrybines rašymo užduotis (rašinius, straipsnius, laiškus, atsiliepimus ir kt); 2 – 3 - už namų darbus, aktyvumą pamokose ir įvairiuose dalyko renginiuose. Už dalyvavimą rajoniniuose ir respublikiniuose konkursuose, olimpiadose, už užimtas prizines vietas moksleiviai skatinami dešimtukais.

11. 5 klasėse I trimestrą kiekvienas mokinys gauna vidutiniškai 5 pažymius: 2

pažymius - už kontrolinius darbus (teksto suvokimo, kalbos normų laikymosi užduotys); 1 - už kalbėjimo užduotis; 1 - už kūrybines rašymo užduotis (rašinius, straipsnius, laiškus, atsiliepimus ir kt. ); 1 - už namų darbus, aktyvumą pamokose ir įvairiuose dalyko renginiuose.

12. Apie kontrolinį darbą ar testą mokiniai informuojami ne vėliau kaip prieš savaitę.

Kontrolinio darbo/testo data įrašoma į elektroninį dienyną.

13. Mokinys, dėl ligos, kitų svarbių priežasčių nedalyvavęs kontroliniame ar kitame

atsiskaitomajame darbe, privalo už jį atsiskaityti susitartu laiku. Mokinys, be pateisinamos priežasties nedalyvavęs kontroliniame ar kitame atsiskaitomajame darbe, atsiskaito sekančią pamoką arba kitu mokytojo paskirtu laiku.

14. Savarankiško darbo trukmė pamokoje 10-20 minučių. Apie savarankiško darbo

rašymą iš anksto informuoti nebūtina.

15. Apklausa raštu – tai darbas iš einamos temos (užrašyti apibrėžimus, taisykles,

atlikti paprasčiausius pratimus ir pan.), ne daugiau kaip iš 1-3 pamokų, trunkąs mažiau nei 30 min. Iš anksto mokiniai apie apklausą neinformuojami. Pažymiai įrašomi į dienyną.

16. Mokinių, turinčių specialiųjų ugdymosi poreikių (kai rekomenduota mokytis

pritaikius Bendrąją programą arba pagal individualizuotą programą), mokymosi pažanga ir pasiekimai, atsižvelgiant į programos pritaikymo lygį, individualizuotą pagrindinio ugdymo programą, vertinami 10 balų vertinimo sistema. Moksleivių, mokomų pagal individualizuotą programą, žinios, gebėjimai ir įgūdžiai vertinami pagal jiems sudarytos programos turinio įsisavinimo lygį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_